**Politsei- ja Piirivalveamet**Pärnu mnt 139  
15060, Tallinn

[ppa@politsei.ee](mailto:ppa@politsei.ee)

09.12.2025

**Kooskõlastuse taotlus**

Lp Politsei- ja Piirivalveameti esindaja

Käesolevaga edastame Tele2 Eesti AS, registrinumbriga 10069046 (edaspidi Tele2) kooskõlastuse taotluse seoses sooviga rajada piiriülene sidetaristu.

Tele2 on viimase kümne aasta jooksul oluliselt panustanud rahvusvaheliste ja piiriüleste sidevõrkude arendamisse Eestis. Aastal 2014-2022 rajati Tele2e poolt magistraalside trass suunal Helsingi–Tallinn–Vilnius–Varssavi–Frankfurt, mille piiriületus Eestis toimub läbi Valga. Lisaks on Tele2e poolt aastatel 2024–2025 ehitatud uus magistraalside ühenduse Tallinn–Riia–Vilnius vahel, kus piiriületus Eestis toimub läbi Kilingi-Nõmme.

Sidevõrkude toimepidevuse veelgi kvaliteetsemaks tagamiseks soovime rajada täiendava piiriületuse Eestis läbi Ikla, mis kujuneks kõige läänepoolsemaks marsruudiks lõunasuunal. Planeeritav lahendus hõlmab pinnasesse paigaldatavat multitorudel põhinevat sidetaristut Iklas, alates Eesti Lairiba Arenduse Sihtasutuse (reg. nr 90010094, edaspidi ELA SA) sidetrassist ELA023 kuni Läti piirini, kus taristu ühendatakse Läti Vabariigis registreeritud ja tegutseva SIA TET (Läti reg. nr 40003052786) rajatava analoogse sidetaristuga. Eestis läbiks kavandatav Tele2e sidetrass järgnevaid kinnistuid: 21301:001:0282 ja 21401:001:0352.

Tele2-le on 20.11.2025 väljastatud ELA SA elektroonilise side alased tehnilised tingimused nr TT5180, mis võimaldavad liitumist ELA SA sidevõrguga. Järgnevalt soovime alustada sidetaristu projekteerimist nimetatud piirkonnas. **Eeltoodud eesmärgil palume käesoleva pöördumisega Politsei- ja Piirivalveameti põhimõttelist kooskõlastust eelpool kirjeldatud võrgu rajamise plaanidele, et jätkata sidetaristu detailse projekteerimisega.** Valminud projekt esitatakse Politsei- ja Piirivalveametile peale valmimist lõplikuks kooskõlastamiseks.

Täiendavate küsimuste või täpsustuste korral palun võtta ühendust allolevatel kontaktidel:   
Juhan Saar  
[juhan.saar@tele2.com](mailto:juhan.saar@tele2.com)

+372 550 5672

Kooskõlastus palume edastada e-maili aadressidel [juhan.saar@tele2.com](mailto:juhan.saar@tele2.com) ja [legalestonia@tele2.com](mailto:legalestonia@tele2.com).

Lugupidamisega

Juhan Saar

Ülekandevõrgu juht

Tele2 Eesti AS

*/allkirjastatud digitaalselt/*

*Lisad:*

*1. Eesti Lairiba Arenduse Sihtasutuse tehnilised tingimused nt TT5180*

*2. Tele2 Eesti AS planeeritav sidetaristu trassi eskiis*